Diari Oficial de la Generalitat Valenciana


Sumari del DOGV 6907, del 21-11-2012 (2012/10319)

RESOLUCIÓ de 7 de novembre de 2012, del Rectorat de la Universitat Jaume I, relativa a la creació d'un fitxer amb dades personals en aplicació de l'article 20 de la Llei Orgànica 15/1999, de 13 de desembre, de Protecció de Dades Personals.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/11/07/(1)/dof/vci/html**

### Dades del document

Número de DOGV
:   6907

Data del DOGV
:   21-11-2012

Secció del DOGV
:   I. DISPOSICIONS GENERALS

Número del document
:   2012/10224


Data del document
:   07-11-2012

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * dades personals
    * base de dades
    * universitat
    * legislació

RESOLUCIÓ de 7 de novembre de 2012, del Rectorat de la Universitat Jaume I, relativa a la creació d'un fitxer amb dades personals en aplicació de l'article 20 de la Llei Orgànica 15/1999, de 13 de desembre, de Protecció de Dades Personals. [2012/10642]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació del fitxer que s'indica en l'annex I d'aquesta disposició.  
  
Segon  
Els responsables interns indicats a l'annex hauran d'executar les mesures necessàries d'índole tècnica i organitzativa, per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollides.  
  
Tercer  
Els drets d'accés als arxius esmentats, i també els altres que la llei reserva als afectats pels tractaments de dades de caràcter personal, els poden exercir les persones afectades davant el responsable que en l'annex s'indica, en la forma reglamentària establerta.  
  
  
Quart  
En els casos en els quals es preveja la necessitat de comunicar dades personals a tercers, els responsables interns indicats a l'annex han d'autoritzar-les i han d'advertir expressament els cessionaris de la seua obligació de dedicar les dades exclusivament a la finalitat per a la qual es cedeixen.  
  
Cinquè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Castelló de la Plana, 7 de novembre de 2012.- El rector: Vicent Climent Jordà.  
  
  
ANNEX I  
  
Càlcul de la petjada de carboni  
  
Finalitat:  
Identificació dels vehicles que circulen pel campus universitari amb la finalitat de calcular la petjada de carboni de cada vehicle i determinar el seu impacte ambiental dins del marc del projecte Living Labs en el qual participa la Universitat Jaume I.  
Persones o col·lectiu sobre els quals es pretén obtindre dades o resulten obligats a subministrar-les:   
Titulars de vehicles que accedeixen al campus del Riu Sec de la Universitat Jaume I.  
Procediment de recollida de dades:  
Càmeres i accés a dades d'altres administracions públiques.  
Estructura bàsica de l'arxiu automatitzat i descripció de les dades que conté: estructura base de dades relacionades. Tipus de dades:  
  
De caràcter identificador.  
Imatges, dades tècniques i administratives de vehicles a motor.  
Sistema de tractament  
Automatitzat  
Cessions de dades que es preveuen:   
Cap.  
Responsable del fitxer:  
Universitat Jaume I.  
Responsable intern de les dades:  
Vicerectorat de Campus, Noves Tecnologies i PAS, o qualsevol que en el futur assolisca les competències de campus.  
Encarregat del tractament:  
4TIC Castellón 2009, SL.   
Òrgan davant el qual poden exercir-se els drets d'accés, rectificació, cancel·lació i oposició:  
4TIC Castellón 2009, SL. Edifici Espaitec-I. Campus del Riu Sec. E-12309. Av. Sos Baynat, s/n - Campus del Riu Sec - Castelló de la Plana. Espanya. Tel. +23 785 801 437. Adreça electrònica: .  
Nivell de seguretat:  
Bàsic.


Còpia Permalink ELI